b'\n_START_ARTICLE_\nBoolsk differensialregning\n_START_PARAGRAPH_\nBoolsk differensialregning (tysk: Boolescher Differentialkalk\xc3\xbcl \xe2\x80\x93 BDK, engelsk: Boolean differential calculus \xe2\x80\x93 BDC) er et emne innen Boolsk algebra som beskriver endring av boolske variabler og boolske funksjoner._NEWLINE_Boolsk differensialregning kan beskrive ulike aspekter av dynamisk systemteori slik som automata teori for finite automata, petri-net teori, og tilsynskontrollteori (Supervisory control theory \xe2\x80\x93 SCT), slik at de kan bli behandlet p\xc3\xa5 en enhetlig og lukket form, og at deres egenskaper kan behandles samlet._NEWLINE_En tilsvarende teori om boolsk integralregning har ogs\xc3\xa5 blitt utviklet.\n_START_SECTION_\nHistorie\n_START_PARAGRAPH_\nFagfeltet ble som senere ble til boolsk differensialregning ble inspirert av design og testing av switching circuits og bruk av feilrettende koder i elektroteknikk. I perioden fra 1954 til 1959 kom det flere verk, skrevet av Irving S. Reed, David E. M\xc3\xbcller, David A. Huffman, Sheldon B. Akers Jr. og A. D. Talantsev (A. D. Talancev, \xd0\x90. \xd0\x94. \xd0\xa2\xd0\xb0\xd0\xbb\xd0\xb0\xd0\xbd\xd1\x86\xd0\xb5\xd0\xb2) , og senere av Frederick F. Sellers, Jr, Mu-Yue Hsiao og Leroy W. Bearnson i 1968. P\xc3\xa5 1970-tallet ble grunnlaget for boolsk differensialregning lagt med verk av Andr\xc3\xa9 Thayse, Marc Davio og Jean-Pierre Deschamps. Senere\xc2\xa0 videreutviklet Dieter Bochmann, Christian Posthoff og Bernd Steinbach boolsk differensialregning til en fullverdig matematisk teori._NEWLINE_Siden har det blitt gjort betydelige fremskritt innen b\xc3\xa5de teori og anvendelse av boolsk differensialregning, ogs\xc3\xa5 p\xc3\xa5 omr\xc3\xa5det som initierte fagfeltet \xe2\x80\x93 design og logisk syntese av switching circuits.\n_START_SECTION_\nAnvendelser\n_START_PARAGRAPH_\nBoolsk differensialregning har anvendelser innen dynamiske systemer for diskrete hendelser (discrete event dynamic systems \xe2\x80\x93 DEDS). Et eksempel p\xc3\xa5 slike er kommunikasjons protokoller for digitale nettverk._NEWLINE_Diskrete hendelser er ogs\xc3\xa5 en vesentlig del av biologiske nevrale nett og noen typer nevromorfe nevrale nettverk. I biologiske nevrale nett vil nervecellenes (nevronenes) axon hillock utl\xc3\xb8se en tiln\xc3\xa6rmet diskret nerveimpuls, en spike, som propagerer ut til andre nerveceller via nervecellens axoner. Dette vil danne et dynamisk system med diskrete hendelser._NEWLINE_Boolsk differensialregning har ogs\xc3\xa5 blitt utvidet til variable og funksjoner med flere verdier, og ogs\xc3\xa5 nettverk av boolske funksjoner._NEWLINE_En Tsetlin-maskin vil bruke variable for \xc3\xa5 implementere l\xc3\xa6ring i et nettverk av boolske funksjoner.'